Дора Габе
На учителя

chitanka.info

Ти ни отвори очите,

ти ни отвори сърцата,

ти ни научи да бъдем

верни другари и братя.

Даде ни ти обичта си,

радостна, светла, честита,

ний ще я вземем и сложим

вътре, в сърцата ни скрита.

Като останем без тебе,

в пътя без твойта закрила,

тя ще ни бъде водача,

твоята обич най-мила.

Сбогом, учителю скъпи!

И лудините прости ни.

Твоите думи, съвети,

ние ще помним с години!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.